《钟山》
宋代·刘有庆

蟠龙垂顾饮江湄，卧护宗祧彼一时。
马渡已嗟南国蹙，猿惊何暇北山移。
郊坛曾祝千年运，塔庙空留异代悲。
北望中原形势尽，太平草木亦熙熙。

作者简介：刘有庆，字元长，号损斋，本蜀郡（今四川成都）人。初任南陵主簿，遂家焉。官至翰林待诏。入元，为平江书院山长。事见《宛陵群英集》卷三、清道光《安徽通志》卷二○八。今录诗三首。